stanford-oval/wikipedia huggingface dataset:
Säieteoria

Säieteoria (engl. string theory) on hiukkasfysiikan malli, jonka mukaan alkeishiukkaset eivät ole pistemäisiä, vaan 1-ulotteisia säikeitä. Säieteorian on tarkoitus kuvata kaikki perusvuorovaikutukset: sähkömagneettinen vuorovaikutus, vahva vuorovaikutus, heikko vuorovaikutus ja painovoima. Näistä painovoima on ollut erityisenä ongelmana, koska gravitonia, kvanttigravitaatioteorian mukaan painovoimaa välittävää hiukkasta ei ole pystytty havaitsemaan. Perusvuorovaikutusten yhdistämisen lisäksi säieteorioilla voitaneen päästä alkuräjähdyksen singulariteetin ongelmasta. Teoria syntyi 1960-luvun lopulla.
Konsistenteissa säieteorioissa on korkeilla energioilla (esimerkiksi alkuräjähdyksen hetkellä) 9–11 (supersäieteoriat ja M-teoria) tai jopa 26 (bosoniset säieteoriat) aika-avaruuden ulottuvuutta, joista osa kompaktifioitui matalammilla energiaskaaloilla. Ihmisen havaintomaailmaan kuuluu vain neljä ulottuvuutta (pituus, leveys, syvyys ja aika). Maailmankaikkeuden massa ei säieteorian perusteella olisi kutistunut täydellisesti singulariteettiin, vaan sillä olisi ollut tiettyjä lenkkimäisiä ulottuvuuksia myös ennen alkuräjähdystä, joten aika-avaruuden äärettömästä kaareutumisesta eli singulariteetista päästäisiin eroon.
Säieteorioita on useita: M-teoria, F-teoria ja useita eri supersäieteorioita. Yhtäkään näistä teorioista ei ole todistettu paikkansa pitäviksi.
Aineen koostumus

Perinteisesti ajatellaan alkeishiukkasten, kvarkkien ja elektronien, olevan pistemäisiä. Säieteorian mukaan tämä ei kuitenkaan pidä paikkaansa, vaan sen mukaan perinteinen pistemäisten hiukkasten teoria on likiarvo hienommasta esityksestä, jossa todellisuudessa kukin hiukkanen on pieni värähtelevä säie. Säikeillä on vain yksi ulottuvuus. Säikeiden pituuden arvellaan olevan noin 10−35 m (Planckin pituus). Tämä johtaa siihen, että säikeet näyttävät pistemäisiltä hiukkasilta.
Aineen rakenneosaset koostuvat säieteorian mukaan vain säikeistä. Eri hiukkasilla havaitut erilaiset ominaisuudet johtuvat säikeiden erilaisesta värähtelystä, mutta kaikki koostuvat samanlaisista säikeistä. Vuonna 1974 John Henry Schwarz ja Joël Scherk osoittivat, että tietyllä värähtelyn muodolla on gravitaation ominaisuudet. Tämä havainto sisällytti gravitaatiovoiman säieteorian kvanttimekaaniseen malliin.
Kirjallisuutta

Greene, Brian: Kosmoksen rakenne: Avaruus, aika ja todellisuus.  (The Fabric of Cosmos: Space, Time and the Texture of Reality, 2004.)  Suomentanut Kimmo Pietiläinen. Helsinki:  Terra Cognita, 2005.  ISBN 952-5202-83-6
Greene, Brian: Kätketyt ulottuvuudet: Supersäikeet, ajan halkeamat ja maailmanselityksen haaste.  (The Elegant Universe: Superstrings, Hidden Dimensions, and the Quest for the Ultimate Theory, 1999.)  Suomentanut Mikko Vänttinen. Helsinki:  Tammi, 2000.  ISBN 951-31-1650-6
Kaku, Michio: Hyperavaruus.  (Hyperspace: A scientific odyssey through parallel universes, time warps, and the tenth dimension, 1995)  Suomentanut Kimmo Pietiläinen. Helsinki:  Art House, 1996.  ISBN 951-884-192-6
Pekonen, Osmo (toim.): Symbolien metsässä: Matemaattisia esseitä.  Helsinki:  Art House, 1992.  ISBN 951-884-103-9
Smolin, Lee: Kvanttipainovoima.  (Three Roads to Quantum Gravity: A New Understanding of Space, Time and the Universe, 2001. Tieteen huiput)  Suomentanut Risto Varteva. Helsinki:  WSOY, 2002.  ISBN 951-0-26895-X
Woit, Peter: Not even wrong: The failure of string theory & the continuing challenge to unify the laws of physics.  London:  Jonathan Cape, 2006.  ISBN 0-224-07605-1  (englanniksi)
Hiukkaset fysiikassa
Terry Jones

Terry Jones vuonna 2007.
Terence Graham Parry ”Terry” Jones (1. helmikuuta 1942 Colwyn Bay, Wales – 21. tammikuuta 2020 Lontoo, Englanti) oli walesiläinen, Monty Python -brittikoomikkoryhmän jäsenenä tunnetuksi tullut koomikko, ohjaaja ja käsikirjoittaja. Hän opiskeli 1960-luvulla Oxfordin yliopistossa, jossa tutustui Michael Paliniin, toiseen tulevaan Python-jäseneen. Jones valmistui englannin kielestä, jonka lisäksi hän opiskeli erityisesti keskiajan historiaa. He aloittelivat komediauraansa brittitelevisiossa muun muassa sarjoissa Twice a Fortnight ja Do Not Adjust Your Set. Monty Pythonin aikaan he kirjoittivat yhdessä sketsejä.
Jones on ohjannut Monty Python -elokuvat Monty Pythonin hullu maailma (Monty Python and the Holy Grail) (yhdessä Terry Gilliamin kanssa), Brianin elämä (Monty Python's the Life of Brian) ja Monty Python – Elämän tarkoitus (Monty Python's Meaning of Life) sekä Python-kauden jälkeen elokuvat Erik the Viking ja Kaislikossa suhisee (The Wind in the Willows). Hän on myös kirjoittanut useita lastenkirjoja ja keskiaikaa käsitteleviä teoksia sekä juontanut historiadokumenttisarjoja televisiolle.
Yksityiselämä

Jones avioitui vuonna 1970 Alison Telferin kanssa, ja heille syntyi kaksi lasta. Vuonna 2012 hän meni naimisiin yli 40 vuotta nuoremman ruotsalaisen Anna Söderströmin kanssa. Heillä on vuonna 2009 syntynyt tytär.
Syyskuussa 2016 kerrottiin, että Jones sairastaa dementiaa eikä enää pysty antamaan haastatteluita. Jones kuoli frontotemporaaliseen dementiaan kotonaan 21. tammikuuta 2020.
Aiheesta muualla

Terry Jonesin muistokirjoitus Helsingin Sanomissa
Terry Jones Internet Movie Databasessa. (englanniksi)
Terry Jones Elonetissä.
| Auktoriteettitunnisteet  |
| --- | --- |
Kansainväliset:  FAST 2  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat  Puola  Portugali  Vatikaani 
Tieteilijät:  CiNii 
Taiteenala:  Emmy Awards  MusicBrainz  ULAN 
Henkilöt:  DDB  Trove  Elonet 
Muut:  SNAC  IdRef
Alexander von Brandenburg

Alexander von Brandenburg (1838 Pietari – 12. joulukuuta 1897 Pietari) oli suomalainen Venäjän keisarikunnan armeijassa palvellut kenraalimajuri.
Alexander von Brandenburgin vanhemmat olivat Säämingissä 1795 syntynyt hovineuvos Reinhold Joakim von Brandenburg ja Sofia Trofimova. Myös hänen veljensä Nikolai von Brandenburg yleni kenraaliksi Venäjän keisarillisessa armeijassa. Alexander von Brandenburg ylennettiin aliluutnantiksi 1862 ja määrättiin jalkaväkirykmenttiin Käkisalmelle, josta hänet siirrettiin seuraavana vuonna Henkikaartin Izmailovon rykmenttiin. Hänet ylennettiin everstiksi 1878. Vuonna 1886 von Brandenburgista tuli 26. reservijalkaväkipataljoonan komentaja, vuonna 1888 4. Varsovan linnoitusrykmentin komentaja ja vuonna 1889 138. Bolhovin jalkaväkirykmentin komentaja. Tästä tehtävästä ja samalla sotapalveluksesta hän sai eron kenraalimajurina heinäkuussa 1891.
Maastohiihto talviolympialaisissa 1948

Maastohiihdossa kilpailtiin vuoden 1948 talviolympialaisissa kolmella hiihtomatkalla. Ohjelmassa olivat miesten 18 ja 50 kilometrin matkat, sekä 4 × 10 kilometrin viesti.
Menestynein maastohiihtomaa vuoden 1948 olympialaisissa oli Ruotsi, joka voitti kaikki kultamitalit.
Osallistuneet maat

Maastohiihtokilpailuihin otti osaa 106 urheilijaa 15 maasta.
| --- | --- |
  Itävalta (8)   Bulgaria (2)   Kanada (2)   Tšekkoslovakia (9)   Suomi (13)   Ranska (7)   Unkari (2)   Italia (9) :   Liechtenstein (5)   Norja (12)   Puola (5)   Ruotsi (11)   Sveitsi (10)   Yhdysvallat (5)   Jugoslavia (6)
Mitalit

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 18 km tulokset |   Martin Lundström (SWE) |   Nils Östensson (SWE) |   Gunnar Eriksson (SWE)  |  |
| 50 km tulokset |   Nils Karlsson (SWE) |   Harald Ericson (SWE) |   Benjam Vanninen (FIN)  |  |
| 4 × 10 km tulokset |   Ruotsi Gunnar Eriksson  Martin Lundström  Nils Östensson  Nils Täpp |   Suomi August Kiuru  Teuvo Laukkanen  Sauli Rytky  Lauri Silvennoinen |   Norja Erling Evensen  Olav Hagen  Reidar Nyborg  Olav Økern  |  |
Kyröskoski (maalaus)

| Kyröskoski |
| --- | --- |

Nimi:  Kyröskoski
Tekijä:  Werner Holmberg
Valmistumisvuosi:  1854
Taiteenlaji:  Maisemamaalaus
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  110  cm
Leveys:  102  cm
Kokoelma:  Kansallisgalleria
Sijainti:  Ateneum, Suomi
Kyröskoski on suomalaisen maisemamaalarin Werner Holmbergin öljyvärimaalaus kankaalle, 110×102 cm. Maalauksen aiheena on Kyröskoski Hämeenkyrössä Satakunnassa. Tämän opiskeluvuosinaan maalaamansa teoksen Holmberg maalasi vuonna 1854. Se kuuluu Ateneumin taidemuseon kokoelmiin.
Tässä ruskea- ja mustasävyisessä maalauksessa valkoinen Kyröskoski laskeutuu kuohuen kalliorinnettä alas. 1800-luvun puolivälistä alkaen pohjoinen erämaa alkoi saada keskeistä merkitystä kansallisena symbolina. Kyröskoski oli Länsi-Suomen tunnetuimpia nähtävyyksiä tuohon aikaan, ja sen ajan muutkin taiteilijat kuvasivat sitä töissään.
Holmberg teki Kyröskoski-maalauksen opiskeluaikanaan Düsseldorfissa ilman paikan päällä tehtyjä harjoitelmia. Hän käytti apunaan P. A. Kruskopfin 1840-luvulla koskesta tekemää laveerausta ja myös Zachris Topeliuksen koskesta teokseen Finland framställdt i teckningar kirjoittamaa kuvausta.Nuorella taiteilija opiskelijalla oli kunnianhimoinen tarve todistaa kykynsä maalata vaikeitakin aiheita ja siksi hän valitsi tämän aiheen. Hän otti maalatessaan mallia Dûsseldorfissa suosituista Andreas Achenbachin norjalaisista ja ruotsalaisista koskikuvista. Werner Holmberg saikin aikaan dynaamisimman siihenastisista suomalaisista maisemamaalauksista. Teos oli samalla kertaa sekä erämaaromanttinen että realismiin viittaava.
Hän teki tästä aiheesta vuonna 1857 myös tussein ja vesivärein laveerauksen, jossa hän kuvasi Kyröskoskea sivulta-
Aiheesta muualla

Suomen Kansallisgalleria: Kokoelmat: Kyröskoski.  (Arkistoitu – Internet Archive)
Arvi Kilpinen

Johan Arvid (Arvi) Kilpinen (27. huhtikuuta 1905 Espoo – 9. helmikuuta 1973 Toijala) oli suomalainen yrittäjä ja yritysjohtaja, joka sai kauppaneuvoksen arvonimen.
Kilpisen vanhemmat olivat tiilimestari Juho Kustaa Kilpinen ja Ida Lindgren ja puoliso vuodesta 1940 Ruth Kaarina Salmelin. Kilpinen kävi kansakoulun ja teki opintomatkoja Viroon, Saksaan, Tanskaan ja Ruotsiin. Hän oli Helsingin Puu Oy:n metsätyönjohtaja vuodesta 1921, Paperipuu Oy:n metsätyönjohtaja 1926–1927 ja Uudenmaan piirin piiripäällikkö 1928–1930, Toiminimi Arvi Kilpisen perustaja ja johtaja 1930–1938, Jalofaneeri Oy:n pääosakas, toimitusjohtaja ja johtokunnan puheenjohtaja 1938–1942, Viiala Oy:n omistaja, toimitusjohtaja ja johtokunnan puheenjohtaja 1941–1957 ja Oy Craftwood Ab:n omistaja vuodesta 1968. Kilpinen oli Viialan kunnanvaltuutettu vuodesta 1946 ja hänellä oli myös useita muita luottamustehtäviä. Viiala oli Suomen Lentäjien Yhdistyksen perustajajäsen ja puheenjohtaja 1945–1946 ja kuului Suomen Ilmailuliiton johtokuntaan. Sotilasarvoltaan sekä talvisotaan että jatkosotaan hävittäjälentäjänä osallistunut Kilpinen oli reservin kersantti. Hänet muistetaan myös hevosurheilun harrastajana. Kauppaneuvoksen arvonimen Kilpinen sai 1950.
Yrjö Kaarlo Koskinen

Yrjö Kaarlo Koskinen (9. marraskuuta 1891 Viipuri – 29. syyskuuta 1964) oli suomalainen maataloustieteilijä, joka sai maanviljelysneuvoksen arvonimen vuonna 1944.
Koskisen vanhemmat olivat muurari Kaarlo Koskinen ja Matilda Matintytär ja puoliso vuodesta 1921 Anni Martta Sarvasilta. Koskinen kirjoitti ylioppilaaksi Viipurin klassisessa lyseosta vuonna 1912 ja valmistui agronomiksi pääaineenaan maanviljelysoppi vuonna 1917. Koskinen aloitti työuransa Maanviljelystaloudellisen koelaitoksen toisena assistenttina vuonna 1916. Hänet valittiin Uudenmaan läänin maanviljelysseuran sihteeriksi ja maatalouskonsulentiksi vuonna 1918. Pisimpään Koskinen toimi Mikkelin maalaiskunnan Otavan kasvinviljelyskoeaseman johtajana 1920–1958. Koeasema siirrettiin Mikkelin maalaiskunnan Rantakylään valtion omistamalle Karilan tilalle vuonna 1926, jossa Koskinen perehtyi erityisesti perunalajikkeiden tutkimiseen.
Koskinen suoritti filosofian kandidaatin tutkinnon vuonna 1925 ja opetti Otavan kansanopistossa 1920–1923 ja Suomen Nuoriso-opistossa 1927–1929 ja 1931–1932. Kokoomuslainen Koskinen oli Mikkelin maalaiskunnan kunnanvaltuustossa ja kirkkovaltuustossa, ja hänellä oli useita luottamustoimia. Hän oli ehdolla eduskunta- ja presidentin valitsijamiesvaaleissa vuonna 1936.
Vilho Stenroos

Vilho Stenroos (23. syyskuuta 1869 Uusikaupunki – 23. kesäkuuta 1945 Ikaalinen) oli suomalainen maanmittausinsinööri ja Ikaalisten kauppalanjohtaja.
Vilho Stenroosin vanhemmat olivat merimies Wilhelm Stenroos ja Gustava Grönroos. Hän pääsi ylioppilaaksi 1891 Turun lyseosta ja suoritti maanmittaustutkinnon Polyteknillisessä opistossa 1898.
Stenroos toimi nuorempana ja myöhemmin vanhempana maanmittausinsinöörinä Turun ja Porin läänissä Ikaalisten piirissä 1904–1936 siirtyen eläkkeelle 1936. Tänä aikana hän valmisti 3 000 – 4 000 maanmittaustoimitusta. Hän oli Ikaalisten kunnanvaltuuston jäsenenä ja 1918–1920 valtuuston puheenjohtajana sekä sen jälkeen kauppalanvaltuuston jäsenenä ja puheenjohtajana 1924 ja 1928–1932. Vuosina 1931–1933 Stenroos toimi Ikaalisten kauppalanjohtajana ja hän oli myös kauppalan järjestysoikeuden puheenjohtajana. Hän oli pitkään jäsenenä kunnan tilanostokomiteassa ja oli tilattoman väestön lainarahaston hoitajana. Stenroos kuului Leppäkosken Sähkö Oy:n perustajiin ja toimi 1922–1923 yhtiön hallituksen puheenjohtajana ja toimitusjohtajana sekä samoin Ikaalisten Osuuskaupan hallituksen ja johtokunnan jäsenenä. Lisäksi hän kuului Pohjois-Satakunta-lehden, Ikaalisten yhteiskoulun, kylpylaitoksen ja puhelinyhtiön johtokuntiin monet vuodet. Suomen sisällissodan aikana Stenroos kuului Ikaalisten rintamalla valkoisten tiedusteluosastoon, ja sodan jälkeen hän oli mukana Ikaalisten suojeluskunnan toiminnassa ja oli sen kannatusyhdistyksen alkuunpanijoita. Stenroos oli Ikaalisten valkoisten sankaripatsastoimikunnassa puheenjohtajana ja rahastonhoitajana.
Stenroos oli naimisissa vuodesta 1905 Vera Emilia Wilhelmina Heinrichsénin kanssa.
Crystal Lake

| Crystal Lake |
| --- | --- |

Tiedot
Toiminnassa:  2002–
Tyylilaji:  metalcore, deathcore, nu metal
Kotipaikka:   Tokio, Japani
Laulukieli:  englanti
Jäsenet:  John Robert Centorrino   Yudai Miyamoto   Hisatsugu Taji   Mitsuru   Gaku Taura  
Entiset jäsenet:  Ryo Kinoshita    Kentaro Nishimura    Yusuke Ishihara   Seiji Nagasawa   Yasuyuki Kotaka   Teruki Takahashi   Bitoku Sakamoto   Shinya Hori  
Levy-yhtiö:  Century Media Records  
Aiheesta muualla
Kotisivut
Infobox OKNimi-testi OK: 
Crystal Lake on japanilainen metalcore-yhtye Tokiosta. Yhtye perustettiin vuonna 2002.
Syyskuussa 2022 yhtyeen laulaja Ryo Kinoshita ilmoitti jättää yhtyeen.
Diskografia > Albumit

Dimension (2006)
Into The Great Beyond (2010)
The Sign (2015)
True North (2016)
Helix (2018)
The Voyages (2020)
uusi albumi (2025)
Diskografia > Split-albumit

Blood of Judas (2004, Extinguish The Fire, Loyal To The Grave-split)
3 Way Split (2005, Risen, Unboy-split)
Crystal Lake/Cleave (2008, Cleave-split)
Diskografia > Ep:t

Freewill (2003)
Cubes (2014)
Diskografia > Singlet

The Fire Inside/Overcome (2012)
Prometheus (2015)
Apollo (2017)
Machina (2017)
The Circle (2018)
Aeon (feat. AJ Rebollo) (2018)
Lost in Forever (feat. Daniel McWhorter & Tyler Riley) (2019)
Devilcry (2019)
Hail to the Fire (2019)
Sanctuary (2020)
Watch Me Burn (2020)
Disobey (2020)
Curse (2021)
Denial / Rebirth (2023)
DYSTOPIA (2023)
BlüdGod (feat. Taylor Barber of Left To Suffer) (2024)
Chase The Sky (2024)
Hanna Mina

Hanna Mina (arab. حنا مينة‎, Ḥannā Mīna; 9. maaliskuuta 1924 Latakia – 21. elokuuta 2018 Damaskos) oli syyrialainen kirjailija.
Mina asui lapsena alueella, joka joutui Turkin valtaamaksi. Perhe palasi tämän jälkeen Latakiaan. Mina liittyi lapsena vastarintaliikkeeseen, joka vastusti ranskalaista miehitystä. Ennen uraansa kirjailijana hän työskenteli muun muassa satamassa ja lyhytaikaisesti merimiehenä. Vuosina 1941–1951 Mina asui enimmäkseen Syyrian ulkopuolella. Hän vietti muun muassa viisi vuotta Kiinassa, minkä lisäksi hän asui myös Beirutissa ja Euroopassa. Mina kirjoitti varhaisella urallaan radiodraamoja. Vuonna 1951 hän oli perustajajäsenenä Syyrian kirjailijaliitossa. Hänen ensimmäinen romaaninsa julkaistiin vuonna 1954.
Mina suuntautui poliittisesti vasemmistoon, mutta luopui myöhemmin poliittisesta aktiivisuudesta ja keskittyi kirjoittamiseen. Hän tuli tunnetuksi syyrialaisten merimiesten elämän ja meren kuvauksistaan. Hän kirjoitti myös syyrialaisten kokemasta köyhyydestä ja puutteesta sekä politiikan vaikutuksista kansalaisten elämään. Mina oli mukana perustamassa Arabikirjailijoiden liittoa 1960-luvun lopussa. Hän kuitenkin erosi siitä vuonna 1995 solidaarisuudesta israelilaisten intellektuellien tapaamisen takia erotettua runoilija Adunista kohtaan. Minan teoksia on käännetty monille kielille. Hänelle myönnettiin vuonna 1990 Al Owais -palkinto.
Mina sai viisi lasta. Hänen ensimmäinen poikansa kuoli 1950-luvulla perheen kärsiessä äärimmäisestä köyhyydestä. Toisesta pojasta Saadista tuli näyttelijä.
Vega (parkki)

Vega. Jacob Häggin (1839–1931) maalaukseen perustuva postikortti.
Vega oli ruotsalainen parkki, joka oli alun perin rakennettu pyyntialukseksi. Se oli Adolf Erik Nordenskiöldin laiva tutkimusmatkalla, jolla hän ensimmäisenä purjehti läpi Koillisväylän 1878–1880. Kuljettuaan Koillisväylän alus purjehti koko Euraasian ympäri.
Laiva

SS Vega oli kolmimastoinen puurakenteinen purjelaiva, jossa oli 70 hevosvoiman höyrymoottori apuvoimana. Aluksen pituus oli 46 metriä, ja sen kapasiteetti oli 357 tonnia. Se rakennettiin Bremerhavenissa vuonna 1872 valaanpyyntialukseksi.
Arktinen tutkimus

Ruotsi hankki ja uudelleenrakensi aluksen arktiseen tutkimukseen Adolf Erik Nordenskiöldin tutkimusmatkaa varten. Hanketta rahoitti etenkin Ruotsin kuningas Oskar II. Vegan kapteenina historiallisella retkellä toimi Ruotsin laivaston luutnantti Louis Palander. Vega lähti Ruotsista 22. kesäkuuta 1878. Se jäin jäihin kiinni 28. syyskuuta 1878 vain 200 kilometrin päässä Beringinsalmesta. Laiva pääsi jäistä irti 18. heinäkuuta 1879. Kaksi päivää myöhemmin se ohitti Dežnevinniemen, jolloin se oli kulkenut Koillisväylän poikki. Se palasi Ruotsiin läntisen Tyynenmeren, Intian valtameren, Suezin kanavan ja Välimeren kautta.
Laivan tuhoutuminen

Tutkimusmatkan jälkeen alus myytiin takaisin pyyntiyhtiölle, ja sen ilmoitettiin uponneen vuonna 1903 Melwille-lahteen Grönlannin luoteisrannikolla skotlantilaisen Ferguson-varustamon tehtävissä.
Kuvia

Vegan paluu Tukholmaan 24. huhtikuuta 1880. Robert Haglundin kuva vuodelta 1880.
Georg von Rosen, Upptäcktsresanden A. E. Nordenskiöld, 1886. Maalauksessa Nordenskiöld ja taustalla Vega.
Ivar Johnsson, Vega-monumentti, 1930, Tukholma.
Vegan matka Euraasian ympäri.
Korpiklaanin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 14 |  |
| ↙Singlet | 14 |  |
| ↙Musiikkivideot | 24 |  |
Studioalbumit

Idja (1999,  Natural Born Records)
Shamániac (2002,  Natural Born Records)
Spirit of the Forest (2003,  Napalm Records)
Voice of Wilderness (2005,  Napalm Records)
Tales Along This Road (2006,  Napalm Records)
Tervaskanto (2007,  Napalm Records)
Korven Kuningas (2008,  Nuclear Blast)
Karkelo (2009,  Nuclear Blast)
Ukon Wacka (2011,  Nuclear Blast)
Manala (2012,  Nuclear Blast)
Noita (2015,  Nuclear Blast)
Kulkija (2018,  Nuclear Blast)
Jylhä (2021,  Nuclear Blast)
Rankarumpu (2024,  Nuclear Blast)
Musiikkivideot

Wooden Pints (2003)
Hunting Song (2005)
Kädet Siipinä (2005)
Beer Beer (2005)
Happy Little Boozer (2006)
Tervaskanto (2007)
Metsämies (2008)
Keep on Galloping (2008)
Vodka (2009)
Tequila (2011)
Rauta (2012)
Pilli on pajusta tehty (2015)
Ämmänhauta (2015)
Harmaja (2018)
Leväluhta (2020)
Ennen (2021)
Interrogativa Cantilena (lyriikkavideo) (2022)
Krystallomantia (2022)
Gotta Go Home (2023)
Saunaan (2024)
Aita (2024)
Oraakkelit (2024)
Rankarumpu (2024)
Sauna (2024)
Singlet

Keep on Galloping (2008)
Vodka (2009)
Ukon Wacka (2010)
Metsälle (2011)
Rauta (2012)
Lempo (2015)
Leväluhta (2020)
Interrogativa Cantilena (2022)
Krystallomantia (2022)
Gotta Go Home (2023)
Saunaan (2024)
Aita (2024)
Oraakkelit (2024)
Sauna (2024)
Rifaat al-Assad

Rifaat al-Assad
Rifaat Ali al-Assad (arab. رفعت علي الأسد‎, Rifa‘at ‘Alī al-’Asad; s. 22. elokuuta 1937) on syyrialainen poliitikko ja komentaja. Hän on Hafiz al-Assadin nuorempi veli ja Bašar al-Assadin setä.
Al-Assad toimi aikoinaan Syyrian varapresidenttinä ja Syyrian asevoimien upseerina. Hän komensi islamistisen opposition kansannousun tukahduttaneita prikaateja Haman joukkomurhan aikana helmikuussa 1982. Hän sai kutsumanimen “Haman teurastaja”. Vuonna 1984 al-Assad joutui lähtemään maanpakoon, sillä häntä epäiltiin vallankaappausyrityksestä veljeään vastaan. Tätä ennen hän oli spekulaatioissa esiintynyt mahdollisena tulevana veljensä seuraajana Syyrian johdossa.
Al-Assad vietti aikaa maanpaossa ollessaan Sveitsissä ja Ranskassa. TRIAL International teki marraskuussa 2013 kantelun saatuaan tietää al-Assadin oleskelusta Sveitsin maaperällä. Hänestä avattiin tutkinta 19. joulukuuta 2013. Hän oli asunut geneveläisessä hotellissa. Lokakuussa 2021 al-Assad palasi Syyriaan. Hänestä tehtiin kansainvälinen pidätysmääräys vuonna 2022, ja hänet asetettiin Sveitsissä poissaolevana syytteisiin sotarikoksista ja rikoksista ihmisyyttä vastaan vuonna 2024.
Neste K

| Neste K |
| --- | --- |

Tunnuslause:  Paremman pysähdyksen taktiikka
Omistaja:  Neste, Kesko
Perustettu:  2016
Lakkautettu:  2024
Kotisivu:  Kotisivut
Infobox OKNimi-testi OK: 
Neste K oli Nesteen ja Keskon omistama huoltoasemaketju. Ensimmäinen Neste K -huoltoasema avattiin Tampereelle maaliskuussa 2016. Nesteen ja Keskon mukaan kaikki aiemmat Keskon tai Nesteen omistamat asemat muuttuvat Neste K-asemiksi vuoden 2017 loppuun mennessä.
Kesko uutisoi tammikuussa 2024 luopuvansa Neste K -liikenneasemista. Keskon suunnitelmien mukaan yli 60 asemista luovutaan vuoden 2024 aikana. Taustalla on päivittäistavarakaupan roolin pieneneminen vuonna 2016 voimaan tulleen vähittäiskaupan aukioloudistuksen takia. Neste K -liikenneasemat jatkavat Nesteen omina palveluina.
Roope

| Roope |
| --- | --- |
Nimipäivä:   
– suomenkielinen:  7. kesäkuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Roberto, Robertus, Robin, Bob, Bobby, Rupert
Nimen alkuperä:  Robert.
Infobox OKNimi-testi OK: 
Roope on suomalainen miehen etunimi. Se vastaa kansainvälistäkenen mukaan? nimeä Robert, sekä siitä johdettua englantilaista nimeä Rupert (englanninkielisissä maissa Rupert lyhennetään usein muotoon Roop tai Roope, jotka molemmat lausutaan 'ruup', vrt. 'ruupert').lähde?
Suomessa nimi Roope on annettu lokakuuhun 2022 mennessä 7183 miehelle ja ainakin yhdelle naiselle.
Roopen nimipäivä on 7. kesäkuuta.